Nr.06/2020 16.03.2020

Til: Kliniske afdelinger, forskningsenheder, OUH, Odense og Svendborg   
 almen praktiserende læger og speciallægepraksisser tilknyttet   
 Afdeling KBA og KBF, OUH, Odense og Svendborg

**Der SKAL bestilles tid til blodprøver og ekg i biokemiske ambulatorier på Fyn**

For at nedsætte risikoen for smitte med corona-virus lukker Region Syddanmark midlertidigt for de åbne tider ved de biokemiske prøvetagningsambulatorier.

Følgende skal iagttages:

* Overvej nødvendigheden af blodprøver set i lyset af corona-situationen.
* Nødvendige prøver bør om muligt tages i praksis (for at minimere smitterisikoen på sygehusene).
* Patienter skal booke tid på **booking.rsyd.dk.**
* Afdelingerne bedes hjælpe særligt sårbare patienter med at booke en tid til prøvetagning på ambulatoriet
* Patienter skal anmodes om at komme **til tiden og ikke før**.
* **Antallet af ledsagere skal minimeres**. Patienterne skal helst komme alene ind på sygehuset, hvis de kan klare sig selv.
* For patienter, der ikke har NemID (eksempelvis børn), kan man ringe til laboratoriet, som vil være behjælpelige med at booke tid.
* Der kan KUN bestilles tid og tages blodprøver, hvis der findes en rekvisition fra en sygehusafdeling eller en praktiserende læge.

**OBS!** Det er **ikke** muligt at bestille tid til prøvetagning på Ærø Sygehus. Her kan patienterne uændret henvende sig frit. Dog er de velkomne til at ringe og aftale tid med ambulatoriet.

**Kontaktpersoner**

Læge Charlotte Gils, Afdeling KBF, OUH Odense Universitetshospital, tlf.: 27 29 04 09

Ledende overlæge Steen Antonsen, KBA, OUH Svendborg Sygehus, tlf.: 29 61 91 50